stanford-oval/wikipedia huggingface dataset:
שיר לבו
תחילת הקריירה

לבו נולדה בתמרת, הבת הקטנה במשפחה לאחר ארבעה אחים. מגיל צעיר עסקה בספורט והצטרפה לראשונה לקבוצת טבעון בשנת 2003 ובה גם שיחקה בשתי העונות הבאות במסגרת ליגת הנשים. בסוף 2006 התגייסה על תקן ספורטאית מצטיינת, ושירתה כפקידה בשלישות פיקוד העורף.
במהלך שירותה הצבאי הצטרפה למכבי חולון והייתה חלק מההרכב הפותח של הקבוצה, וחלק משמעותי בתוארי הקבוצה. עם המועדון זכתה בשלושה דאבלים רצופים ועוד גביע בעונת 2009/2010.
מכללת מרטין מטודיסט קולג'

לאחר שירותה הצבאי, עברה לבו לארצות הברית לשחק בליגת המכללות. במהלך שנים אלו במכללת מרטין מתודיסט קולג' (Martin Methodist College) בלטה לבו ביכולותיה המנהיגותיות ומתן הביטחון לשחקניות בקבוצה, ועל כן מונתה לקפטנית בשתי העונות האחרונות שלה בקולג'.
בשנת 2010 נכללה בנבחרת השחקניות הראשונה של המחוז TranSouth all-conference first team, ונבחרה לשחקנית ההגנה המצטיינת של השבוע (TSAC scholar athlete).
בשנת 2011 נבחרה לבלמית המצטיינת של הקבוצה, לאחר שהובילה את הגנת הקבוצה ל-7 שערי חובה בלבד לאורך העונה כולה.
בשנת 2012 הבקיעה את שערה הראשון בקבוצה במשחק גמר המחוז, ונבחרה שוב לשחקנית ההגנה המצטיינת של השבוע (TSAC scholar athlete).
לאחר סיום לימודיה במכללה, נשארה לבו בארצות הברית ושימשה כעוזרת מאמן בקבוצת כדורגל הנשים של קולג' קומברלנד יוניברסיטי.
חזרה לארץ והמשך הקריירה בליגת העל

לאחר שובה לארץ, חזרה לבו למועדון מכבי חולון לעונת 2014/2015.
את עונת 2015/2016, עונת הפרישה שלה, עשתה במועדון מ.ס קריית גת, והיוותה בורג משמעותי בזכיית הקבוצה לראשונה בגביע המדינה.
בנבחרות ישראל

לבו שיחקה 7 משחקים בנבחרת הנערות עד גיל 19 החל מ-2005. את הופעת הבכורה בנבחרת הבוגרת ערכה ב-2007 במשחק מול נבחרת אוסטריה. לבו רשמה בשורות הנבחרת 7 הופעות כאשר הופעתה האחרונה הייתה ב-2016 מול נבחרת אסטוניה.
חיים אישיים

לבו התחתנה עם חנוך שחף בשנת 2016 ונולדו להם שני ילדים, אביתר ואדר. היא בעלת תואר ראשון בפסיכולוגיה, וכיום עובדת כמאמנת מנטלית. היא עבדה בין יתר עם קבוצת כדורסל הנשים של מכבי חיפה ועם מחלקת הנוער של מכבי חיפה. כמו כן, היא מאמנת אישית לספורטאיות וספורטאית במגוון ענפי ספורט. בנוסף, לבו עובדת עם נוער בסיכון כרכזת דירות.
לבו היא אחותו הקטנה של השחקן לירון לבו.
תארים > מכבי חולון

אליפות המדינה: (3) - 2006/2007, 2007/2008, 2008/2009
גביע המדינה: (4) - 2006/2007, 2007/2008, 2008/2009, 2009/2010
תארים > מרטין מתודיסט קולג'

אליפות מחוז: (4) - 2009/2010, 2010/2011, 2011/2012, 2012/2013
תארים > מ.ס. קריית גת

גביע המדינה: (1) - 2015/2016
הערות שוליים

↑  שיר לבו בסגל הקבוצה במכללה בעונת 2011/12 באתר המכללה (באנגלית)
↑  שיר לבו בסגל הקבוצה במכללה בעונת 2012/13 באתר המכללה (באנגלית)
↑  שיר לבו כחלק מסגל האימון בעונת 2013/14 באתר הקולג' (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שיר לבו".
שברולט קמארו הדור החמישי

| --- | --- |

 מאפיינים כלליים
 יצרן:  שברולט
 שנות ייצור:  2010–2015
 יחידות שיוצרו:  70,538
 הרכבה:  קנדה
 מודל קודם:  שברולט קמארו הדור הרביעי 
 מודל אחריו:  שברולט קמארו הדור השישי 
 חברת אם:  ג'נרל מוטורס
 סיווג:  מכונית פוני
 אורך:  4,840 מ"מ 
 רוחב:  1,920 מ"מ 
 גובה:  1,377 מ"מ 
 בסיס גלגלים:  2,852 מ"מ 
 מפרט טכני
 מנוע:  מנוע בנזין 
 
שברולט קמארו דור החמישי היא מכונית פוני, שיוצרה על ידי יצרנית הרכב האמריקאית שברולט, חברה בת של ג'נרל מוטורס בין השנים 2010 ל-2015.
גרסאות הדור החמישי > קמארו SS

בשנת הדגם 2011 סיפק מנוע ה-V6 של קמארו SS ‏312 כוח סוס ו-377 ניוטון מטר, תוספת של 8 כוח סוס ו-6.8 ניוטון מטר מ-2010.
גרסאות הדור החמישי > קמארו SSX

ב-2010 חשפה שברולט את מכונית הקונספט קמארו SSX. ה-SSX היא גרסה של הקמארו SS שהומרה למכונית מסלול סגור. היא נבנתה כדי להדגים רכיבי ביצועים חדשים.
גרסאות הדור החמישי > קמארו ZL1

ZL1, שנחשפה ב-2011 בשיקגו, היא גרסה בעלת הביצועים הגבוהים של הקמארו SS. לפחות 30% מהחלקים ב-ZL1 הם בלעדיים למודל.
המכונית כוללת מנוע 6,162 סמ"ק מנוע LSA V8 עם מגדש על בנפח של 1.9 ליטר. המנוע מפיק 580 כ"ס ב-6,000 סל"ד ומומנט של 754 ניוטון מטר ב-4,200 סל"ד. הכוח מועבר לגלגלים האחוריים באמצעות תיבת שישה הילוכים ידנית או אוטומטית.
גרסאות הדור החמישי > קמארו RS

לקמארו RS נוספו גלגלים בגודל 20 אינץ'.
לקמארו RS יש תפוקה של 426 כ"ס כאשר היא מצוידת בתיבת שישה הילוכים ידנית, שהצטמצמו ל-400 כ"ס כאשר המכונית הייתה מצוידת בשישה הילוכים אוטומטיים.
גלריה

ZL1
SSX
SS
RS
ראו גם

שברולט קמארו
שברולט קמארו הדור השישי
שברולט קמארו הדור הרביעי
שברולט קמארו הדור השלישי
שברולט קמארו הדור השני
שברולט קמארו הדור הראשון
הערות שוליים

↑  שברולט קמארו - היסטוריה web.archive.org/web/20151116201845
רשימתו של אדריאן מסנג'ר

| --- | --- |
כרזת הסרט
כרזת הסרט
 מבוסס על:  סיפור של פיליפ מקדונלד
 בימוי:  ג'ון יוסטון
 הופק בידי:  אדוארד לואיס
 תסריט:  אנתוני ויילר
 עריכה:  טרי מורס
 שחקנים ראשיים:  וולטר מתאו רוברט שו מרטין בלסם הקטור אליזונדו
 מוזיקה:  ג'רי גולדסמית'
 צילום:  ג'וזף מקדונלד
 מדינה:  ארצות הברית ארצות הברית
 חברת הפקה:  Bryna Productions 
 חברה מפיצה:  סרטי יוניברסל
 הקרנת בכורה:  29 במאי 1963
 משך הקרנה:  98 דקות
 שפת הסרט:  אנגלית
 סוגה:  סרט פשע, סרט בלשי 
 הכנסות:  1,700,000 דולר
 דף הסרט ב־IMDb
 
רשימתו של אדריאן מסנג'ר (באנגלית: The List of Adrian Messenger) הוא סרט בלשי אמריקאי משנת 1963 בבימויו של ג'ון יוסטון, עם ג'ורג' סי. סקוט וקירק דאגלס בתפקידים הראשיים.
התסריט מבוסס על הסיפור "רשימתו של אדריאן מסנג'ר" של פיליפ מקדונלד (אנ') שהופיע בהמשכים בעיתונים ב-1959. הוא משתמש בסיפורי בדמות בשם אנתוני גת'רין כפי שמופיע בסרט הזה.
הפעם חוקר גת'רין פרשה של רוצח סדרתי ומביא לפתרונה.
הסרט צולם בשחור-לבן והוא מצטיין בעבודתו של המאפר ג'ון צ'יימברס שאיפר מספר שחקני צמרת שקשה לזהותם. בסוף הסרט הם מורידים את המסכות ומזדהים בלפני הצופים. ג'ון יוסטון מופיע בסוף הסרט בתפקיד לורד אשטון, אחד מהמשתתפים בצייד השועלים.
תקציר העלילה

אדם נכנס לבית דירות, מטפל במעלית. מישהו נכנס למעלית בקומה עליונה וצונח עם המעלית אל מותו. האדם מוציא פתק עם רשימת שמות ומוחק את שם ההרוג. נשאר שם אחד - אדריאן מסנג'ר.
אנתוני גת'רין (ג'ורג' סי. סקוט) מצטרף לידידו אדריאן מסנג'ר ב"צייד שועלים" בטירת גלנייר עם בעל הטירה המרקיז ברום (קליב ברוק) ונכדו דרק (טוני יוסטון, בנו של ג'ון יוסטון). אדריאן הוא סופר וחובב צייד שועלים. בטירה פוגש גת'רין את ליידי ג'וסלין (דנה ווינטר) כלתו של המרקיז שבעלה נהרג במלחמת קוריאה.
גת'רין הוא פנסיונר מיחידת M15 ואדריאן נותן לו רשימת שמות ומבקש ממנו לברר מה עלה בגורלם מבלי לגלות לו את הסיבה לבקשתו. אדריאן טס למשך חקירה ובשדה התעופה מגניב אדם מחופש המזדהה כמו פיטיאן, מדוות חומר נפץ למטוס. המטוס מתפוצץ וגת'רין בהתייעצות עם ראש ה-M15 (הרברט מרשל) קובעים שזו הייתה חבלה.
רק נוסע אחד נשאר בחיים, ראול לה בורג (ז'ק רו) מוכר לגת'רי כשפעלו ביחד בתנועת ההתנגדות הצרפתית. גת'רי מבקר אותו בבית החולים והוא מוסר לו כי שרד בהתחלה עם אדריאן מסנג'ר על פני תיבת עץ, אדריאן לחש לו מספר מילים לפני שטבע. גת'רין וראול מתחילים לפענח את המילים האלה. הם מגיעים למסקנה כי הפתרון נמצא בספר הבלתי גמור של אדריאן וגת'רי שם לב ששלושה עמודים הוחלפו בהדפסה שונה. כשהם מגיעים למדפיסה הם מוצאים שנרצחה.
גת'רין וחברו מגיעים לאחרון ברשימה - ג'יימס סאלטרי (רוברט מיצ'ם) אך מוצאים שם אחד בכיסא גלגלים שמזדהה כאחיו התאום ג'ו ואומר שג'יימס מת מהתקף לב. ג'ו הולך לבר ומר פיטי עוקב אחריו ומשליך אותו לים עם הכסא. גת'רין משוחח עם אמו ואומר לה שזה היה רצח. היא מגלה לו שג'ו הוא בעצם ג'יימס שהזדהה בשמו כדי להמשיך לקבל את הפנסיה וכי במלחמת העולם השנייה הוא היה בבורמה.
גת'רין וראול מבינים כעת כי המשותף בין כל האנשים ברשימה היא שהם היו בבורמה. הם נפגשים עם אלמנתו של פרנסיס קארוג'יאן (גלדיס קופר) והיא מספרת להם כי בעלה היה בשבי היפנים בבורמה עם אדריאן וכי עמדו לברוח אבל שבוי קנדי בגד בהם ומסר זאת ליפנים והבריחה נכשלה. גת'רין מסיק מזה כי הקנדי הזה חותר למשהו וכי יצוץ פתאום לאחר שחיסל את כל אלה שיכולים להעיד על בגידתו בבורמה.
כעת צץ ג'ורג' ברום ומציג את עצמו בפני המרקיז. גת'רין ואול בטוחים שהוא הרוצח הסדרתי אבל אין להם הוכחות. ברום מציג את עצמו לפני המרקיז כאחיינו מקנדה. הוא יפה ונעים הליכות וג'וסלין מתאהבת בו לאחר שהם מנגנים נוקטורנו של שופן בשני פסנתרים.
גת'רין בטוח שהיעד לחיסול הבר הוא הנכד דרק וכי לאחר זאת ברום יירש את הטירה לאחר שהמרקיז ימות תוך שנים ספורות. הוא מראה לברום את הנוסח "המתוקן" של הספר של אדריאן ונותן לו להבין שהוא חוקר עליו. כעת גת'רין הוא היעד הבא לחיסול.
גת'רין מבקש להיות המוביל של צייד השועלים. ברום מניח שועל בתוך שק מתחת לקיר גבוה ולידו משדדה עם זיזים חדים בכוונה שגת'רין יפול עליה. גת'רין עוקב אחריו ומורה להזיז את המדדה.
בעת הצייד נתקלים הציידים במפגינים נגד הצייד ובראשם אישה (ברט לנקסטר). הסוס של גת'רין מגיע לקיר הגבוה ועובר אותו. גת'רין אוסף את כולם ועובר ביניהם עם כלב שמריח שועלים. הכלב מתביית על ברום שמחופש לאיכר וזה עולה על סוס ובורח. הסוס מדלג על הקיר הגבוה וברום נופל ממנו על חודי המשדדה שגת'רין הניח, מסיר את המסכה מפניו ומת.
צוות השחקנים

| שם השחקן/ית | שם הדמות | הערות |
| --- | --- | --- |
| ג'ורג' סי. סקוט | אנתוני גת'רין | גמלאי של M15 |
| קירק דאגלס | ג'ורג' ברום/מר פיטי | רוצח סדרתי |
| דנה ווינטר | ליידי ג'וסלין |  |
| גלדיס קופר | גב' קרדוג'יאן |  |
| ג'ון מריוויל | אדריאן מסנג'ר | סופר |
| ז'ק רו | ראול דה לונג | חבר של גת'רין |
| מרסל דליו | מר קרדוג'אן |  |
| טוני יוסטון | דרק | נכדו של המרקיז |
| קליב ברוק | מרקיז של טירת גלנייר |  |
| הרברט מרשל |  | ראש ה-MI5 |
שחקני קמע

| שם השחקן/ית | שם הדמות | הערות |
| --- | --- | --- |
| טוני קרטיס | מפעיל מכונת נגינה |  |
| רוברט מיצ'ם | סלאטרי | אחד הנרצחים |
| פרנק סינטרה | סוחר סוסים צועני |  |
| ברט לנקסטר | מפגינה נגד צייד שועלים |  |
| ג'ון יוסטון | לורד אשטון |  |
שטפן ר. בורנשטיין

| --- | --- |

 לידה:  5 בנובמבר 1961 (בן 62) אוברסדורף, הרפובליקה הפדרלית של גרמניה 
 ענף מדעי:  אנדוקרינולוגיה, רפואה פנימית 
 מקום לימודים:  אוניברסיטת אולם 
 מוסדות:  האוניברסיטה הטכנית של דרזדן  קינגס קולג' לונדון 
 פרסים והוקרה:  צלב המפקד במסדר ההצטיינות של הרפובליקה הפדרלית של גרמניה (2018) 
 בן או בת זוג:  Monika Ehrhart-Bornstein 
 
שטפן ר. בורנשטיין (בגרמנית: Stefan R. Bornstein; נולד ב-5 בנובמבר 1961, כ"ו בחשוון התשכ"ב, באוברסטדורף, גרמניה) הוא מנהל המרכז לרפואה פנימית, הקליניקה הרפואית והפוליקליניקה בבית החולים האוניברסיטאי קרל-גוסטב-קארוס של האוניברסיטה הטכנית של דרזדן. בנוסף, הוא מכהן כדיקן ליחסים בינלאומיים ולפיתוח הפקולטה הרפואית, וחבר דירקטוריון של בית החולים האוניברסיטאי דרזדן והוא ראש קתדרה ורופא מומחה בכיר (Honorary Consultant) לסוכרת ואנדוקרינולוגיה בקינגס קולג' בלונדון.
קודם לכן כיהן בורנשטיין כממלא מקום מנהל מחלקה ופרופסור לאנדוקרינולוגיה באוניברסיטת דיסלדורף, היה בעל מלגת הייזנברג (Heisenberg) של קרן המחקר הגרמנית DFG ולאחר מכן מנהל יחידה (Unit Chief) במכונים הלאומיים לבריאות בבתסדה, מרילנד, ארצות הברית.
פרופסור בורנשטיין מפורסם בעיקר בזכות עבודתו החלוצית בתחום מערכת הדחק (Stress System). כך היה הוא הראשון שחקר את יחסי הגומלין בין שני הורמוני המתח המרכזיים, אדרנלין וקורטיזול בבריאים וחולים וזאת בשיתוף פעולה מחקרי הדוק עם חתני פרס נובל כגון אנדרו וי. שלי וריטה לוי-מונטלצ'יני.
בשנים האחרונות היה בורנשטיין בין המפתחים של שיטות טיפול רפואי חדשות בסוכרת שנוסו כמודלים פרה-קליניים ועל פציינטים. בורנשטיין פרסם יותר מ-500 מאמרים בכתבי עת וספרים, שצוטטו יותר מ-12,000 פעמים, קיבל פרסים רבים ומשמש כפרופסור אורח באוניברסיטאות באירופה, אסיה וארצות הברית. הוא חבר בוועדה מקצועית של קרן המחקר הגרמנית DFG‏ וכן חבר באקדמיה הגרמנית למדעים, לאופולדינה.
ביוגרפיה ומשפחה

פרופסור בורנשטיין נולד ב-1961 באוברסטדורף שבמחוז אלגוי (Allgäu), גרמניה, כבן למשפחה בת ארבעה ילדים. הוריו, סוחרי טקסטיל, עברו מברלין לבוואריה שם הקימו מפעל טקסטיל באימנשטדט (Stoffversand Bornstein - "משלוחי בד בורנשטיין"). בסוף המאה ה-19 היגרה משפחת בורנשטיין לארצות הברית אולם חזרה לפני פרוץ מלחמת העולם הראשונה לגרמניה. לסבו של שטפן בורנשטיין הוענק עיטור צלב הברזל מדרגה ראשונה. למרות זאת, בזמן השלטון הנאצי סבלה משפחתו של בורנשטיין, הן מצד האב והן מצד האם, מרדיפות. בני משפחה רבים נספו בשואה. הסב, מקס בורנשטיין, הצליח אמנם לשרוד את מחנה הריכוז טרזיינשטט, אך נפטר זמן קצר לאחר תום המלחמה. קרובי משפחה אחרים היגרו לאנגליה ולארצות הברית. ריצ'רד לינדנר, דודו של שטפן ר. בורנשטיין, נהיה צייר מפורסם בארצות הברית ואחד מחלוצי תנועת האמריקן פופ ארט. דודנית אחת התחתנה לאחר מכן עם בן משפחת המלוכה הבלגית וקיבלה את התואר הנסיכה לאה מבלגיה (Léa von Belgien). בזכות הרקע הבינלאומי של המשפחה ונסיעות ההורים לרגל עסקי הטקסטיל לאזורים שונים בעולם, עשה בורנשטיין כבר בילדותו היכרות עם הרבה תרבויות ושפות.
בורנשטיין היה נשוי לד"ר מוניקה ארהרט-בורנשטיין, נוירוביולוגית ואנדוקרינולוגית (אנדוקרינולוגיה מולקולרית), שנפטרה באוקטובר 2016.
סטפן נשוי בשנית ואב לשני בנים מנישואיו הראשונים, ובת מנישואיו השניים.
השכלה

שטפן ר. בורנשטיין עבר את בחינות הבגרות כמצטיין כיתתו בגימנסיה גרטרוד-פון-לה-פורט באוברסטדורף ולמד רפואה באוניברסיטת אוּלם בשנים 1982-1988. לאחר מכן עשה את שנת ההתמחות בארצות הברית באוניברסיטת מיאמי אצל פרופסור מקסוול מקנזי. לצד הרישוי בעיסוק ברפואה בגרמניה (deutsche Staatsexamina) הוא בעל רישיון העיסוק ברפואה האמריקאי ECFMG וכן רישיון העיסוק ברפואה בבריטניה (UK-GMC). את תקופת ההתמחות ברפואה מקצועית עבר אצל פרופסור ארנסט-פרידריך פפייפר ופרופסור גידו אדלר בקליניקה הרפואית של אוניברסיטת אוּלם. במהלך ההתמחות ברפואה המקצועית שהה בורנשטיין תקופת מחקר קצרה במחלקה הביוכימית של המרכז הרפואי סאות' ווסט – אוניברסיטת טקסס, דאלאס, ארצות הברית, אצל פרופסור  מיכאל ווטרמן. ב-1994 עבר את בחינת ההתמחות ברפואה פנימית, ב-1996 את בחינת ההתמחות לאנדוקרינולוג ולדיאבטולוג (מומחה לסוכרת). בשנים 1994-1997 היה פרופסור אסיסטנט (פרופסור משנה/מרצה בכיר) במחלקה לרפואה פנימית באוניברסיטת לייפציג אצל פרופסור וורנר שרבאום. ב-1995 כתב את ההביליטציה בתיאום עם ה-IZKF (מרכז רב תחומי למחקר קליני) באוניברסיטת לייפציג. בשנים 1996-1997 ו-1996-1999 היה בעל מלגת הייזנברג של קרן המחקר הגרמנית DFG ולאחר מכן מנהל יחידה אצל פרופסור ג'ורג' פ. קרוסוס במכונים הלאומיים לבריאות (NIH), ארצות הברית.
קריירה מקצועית ומינויים באוניברסיטאות

בשנים 2001-2004 כיהן בורנשטיין כפרופסור ממלא מקום מנהל המחלקה לאנדוקרינולוגיה וחילוף חומרים באוניברסיטת דיסלדורף. בשנים 2000-2002 היה המתאם המדעי של כנס המכונים הלאומיים לבריאות (NIH–State-of-the-Science-Conference) בנושא גידולים סרטניים בבלוטות יותרת הכליה. בשנת 2002 קיבל הצעה למינוי כמנהל המחלקה לרפואה פנימית באוניברסיטת אדלאייד שבאוסטרליה וכן הצעת מינוי לראש הקתדרה לרפואה ע"ש בו שמבככלר באוניברסיטת מישיגן, אן ארבור, ארצות הברית. בורנשטיין דחה את שתי ההצעות. ב-2004 מונה לפרופסור פרופסור מן המניין ולראש המחלקה לרפואה פנימית בדרזדן והתקבל שם כחבר בסגל בית הספר לתארים מתקדמים – מכון מקס פלנק (Max Planck Graduate School). הוא ממייסדי וחברי מועצת המנהלים של מרכז המצוינות לרפואה דגנרטיבית CRTD. לאחר מכן, ב-2008 מונה לפרופסור אורח באוניברסיטת מיאמי. בשנת 2009 הקים בורנשטיין יחד עם פרופסור יוליו ליציניו את המכון הגרמני-אוסטרלי ל-‏ Translational Medicine ‏(GAITM). משנת 2011 הוא משמש כרופא מומחה בכיר (Consultant) בבית הספר לרפואה ע"ש ג'ון קורטין בקנברה, אוסטרליה, וחבר הוועד המנהל של קרן ג'ון קורטין למחקר רפואי (John Curtin Medical Research Foundation). משנת 2012 פרופסור אורח באוניברסיטת הונג קונג בהונג קונג. כמו כן, מונה בשנת 2013 לפרופסור, ראש קתדרה ורופא מומחה בכיר (Honorary Consultant) בקינגס קולג' בלונדון.
מחקר

פרופסור בורנשטיין מתמקד במחקר בלוטת יותרת הכליה כאיבר דחק (stress organ), חקר תאי הגזע וכן המשך פיתוח השתלת תאי איי לנגרהנס כשיטת טיפול רפואי במחלת הסוכרת. כך שוכן בדרזדן המרכז הרפואי הפעיל היחיד כיום בגרמניה, המציע את שיטת הטיפול הרפואי הזאת. החל מ-2011 הוא דובר של קבוצת החוקרים הקליניים 252 KFO של ה- DFG וכן אחד המתאמים של מכון פאול-לנגרהנס דרזדן /מרכז רפואי לסוכרת. החל משנת 2012 הוא מכהן כמזכיר מדעי של תוכנית המחקר של ה- DFG – טרנסרגיוס 127
. נושאי מחקר עיקריים חשובים אצל פרופסור בורנשטיין הם: אנדוקרינולוגיה ורפואה פנימית (למשל: מחקר בלוטת יותרת הכליה, מחקר מערכת הדחק, חקר תאי הגזע), סוכרת, חילוף חומרים והשתלת איברים (למשל: אסטרטגיות חדשות לטיפול משופר במחלת הסוכרת), רפואה ציבורית ורפואה מונעת (תוכניות למניעת הסוכרת). פטנט: MediROBO, מערכת מידע רפואית, משרד הפטנטים הגרמני M394 06 931:8
קליניקה

הקליניקה הרפואית והפוליקליניקה III (MK III) בבית החולים האוניברסיטאי קרל-גוסטב-קארוס תחת הנהלתו של פרופסור ד"ר שטפן ר. בורנשטיין נמנית עם המרכזים הרפואיים המובילים באירופה בתחום הטיפול ומחקר מחלת הסוכרת (Diabetes mellitus) סוג 1 וסוג 2 ושל הסיבוכים הנלווים לה כגון סינדרום כף הרגל הסוכרתית, מחלות כלי דם ואי-ספיקת כליות. לדברי בורנשטיין – "על מנת לפעול כנגד העלייה הדרסטית במקרי מחלת הסוכרת אנו מציעים לנפגעי המחלה אסטרטגיות טיפול אישיות". הקליניקה, המטפלת בכ-500 חולים נפגעי סוכרת סוג 1, הנזקקים למשאבת אינסולין, מחזיקה באחת ממרפאות החוץ הגדולות ביותר עם תחנת משאבות אינסולין. גם בטיפול בסינדרום כף הרגל הסוכרתית נחשבת ה- MK III, בה נערכות כ- 3,000 בדיקות ייעוץ בשנה, לאחת המרפאות המובילות בגרמניה. בשנת 2009 הוקמה פה הקתדרה הראשונה להוראת מניעת מחלת הסוכרת. בסך הכל 30,000 חולים נעזרים כל שנה בשירותי מרפאת המומחים בדרזדן. הטיפול הרפואי ניתן על ידי יותר מ-200 עובדים ברפואה, סיעוד, טכניקה ומנהלה. לכך מתווספים יותר מ-50 עובדי מחקר. בשנת 2008 נפתחה בדרזדן התוכנית היחידה כיום בגרמניה להשתלת תאי איי לנגרהנס. השתלת התאים מהווה שיפור ברור ברמת החיים של חולי סוכרת סוג 1, הסובלים חרף טיפול תרופתי מתנודות חדות ברמת הסוכר. בטיפול ההשתלה נלקחים תאים מייצרי אינסולין מאיבר נתרם (לבלב), מעובדים בהליך מסובך ולבסוף מוזרקים לכבד החולה המטופל. לשם כך יש צורך רק בחתך קטן בבטן. התאים מתמקמים בכבד ולאחר פרק זמן קצר מתחילים לייצר אינסולין. המדענים בדרזדן חוקרים כעת יחד עם חתן פרס נובל לרפואה, אנדרו וי. שלי, כיצד ניתן להמשיך לשפר בעתיד את יכולת ואורך חיי התאים מייצרי האינסולין בעזרת חומרים פעילים חדשים. פרופסור בורנשטיין:"אנחנו הולכים בעקבות החזון, לקדם בדרזדן פיתוחים טכנולוגיים, שהם יחידים במינם בעולם". פיתוח כזה יכול להפוך בקרוב למציאות: כך נחקר כעת בדרזדן כור ביולוגי, שפותח על ידי חברה ישראלית, בצורת קפסולה קטנה וממולא בתאים מייצרי אינסולין. כור ביולוגי זה עשוי בעתיד למלא את תפקיד ייצור האינסולין בגופם של חולי סוכרת סוג 1. יתרון מכריע לטובת הכור הביולוגי בהשוואה להשתלת תאי איים עד כה עשוי להיות הבידוד המוענק לתאים בתוכו מתגובת המערכת החיסונית של גוף החולה. החולה המטופל לא יזדקק לתרופות המדכאות את תגובת המערכת החיסונית של הגוף, כיוון שהכור הביולוגי אמנם מאפשר אספקת חמצן מבוקרת לתאי האיים וכמו כן מפריש את האינסולין החוצה לגוף החולה, אך יחד עם זאת שומר על תאי האיים מפני מענה מערכת החיסון של גוף החולה, דהיינו – דחיית התאים.
פרסים

1990: פרס תמיכה לדור העתיד של המדע מטעם איגוד תעשיית המתכת של באדן ווירטמברג.
1994: פרס מריוס טוסק מטעם האגודה הגרמנית לאנדוקרינולוגיה עבור העבודה: Human adrenal cells express TNF-mRNA: Evidence for a paracrine control of adrenal function.
1995: „Einfach genial Preis“("פרס פשוט גאוני") מטעם רשות השידור – מרכז גרמניה (MDR) עבור הפרויקט: MediROBO-Projekt 2010.
2010: פרס כבוד ע"ש לאופולד-קספר מטעם אגודת הרופאים היהודים בגרמניה עבור מומחיות מדעית ואתית מעולה.
הערות שוליים

↑  Medical clinic and policlinic III (בגרמנית)
↑  King’s College London
↑  Agonist of growth hormone-releasing hormone as a potential effector for survival and proliferation of pancreatic islets, PNAS
↑  Chromaffin cells: the peripheral brain, Nature
1 2  Publications Stefan R. Bornstein
↑  Members of the Deutsche Forschungsgemeinschaft (בגרמנית)
↑  Leopoldina Members
↑  GAITM
↑  Honorary professor at the University of Hong Kong
↑  DFG Clinical research group KFO 252 (German)
↑  SFB Biology of xenogeneic cell and organ transplantation - from bench to bedside/ DFG TRansregio 127
↑  Transplantation of human islets without immunosuppression
↑  CV Bornstein
| --- | --- |
בקרת זהויות :  GND: 114774285  ISNI: 0000 0000 4213 7102  LCCN: n2007184335  ResearcherID: O-4422-2018  S2AuthorId: 50774658  VIAF: 72106229   WorldCat (עם VIAF): 72106229
שונה מהאחרים

| --- | --- |

 בימוי:  ריכרד אוסוולד 
 הופק בידי:  ריכרד אוסוולד 
 תסריט:  מגנוס הירשפלד, ריכרד אוסוולד 
 עריכה:  סטפן דרוסלר 
 שחקנים ראשיים:  קונרד ויידט אילזה טאסו ארנסט פיטצ'או וילהלם דייגלמן קלמנטינה פלסנר לאו קונארד אניטה ברבר פריץ שולץ ריינהולד שינצל מגנוס הירשפלד הלגה מולנדר 
 צילום:  מקס פאסבנדר 
 מדינה:  גרמניה 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  1919 
 משך הקרנה:  50 דק' 
 סוגה:  סרט דרמה, סרט להט"בי, סרט אילם 
 דף הסרט ב־IMDb
 
שונה מהאחרים (בגרמנית: Anders als die Andern) הוא סרט אילם-דרמה גרמני שיצא ב-1919. הסרט בוים על ידי הבמאי האוסטרי ריכרד אוסוולד (אנ'). הסרט הוא סרט מחאתי על סעיף 175, סעיף בחוק העונשין הגרמני שאסר על יחסים אינטימיים בין גברים. סרט זה היה אחד מהסרטים הראשונים שהציג הומוסקסואליות בצורה אוהדת.
במהלך שנות העשרים של המאה הקודמת, הוגבלה הצפייה בסרט לרופאים וחוקרים רפואיים בלבד. לאחר עלייתו של היטלר לשלטון ב-1933, הסרט נאסר לצפייה בכלל ורוב העותקים של הסרט הושמדו על ידי הנאצים. לאחר שמלחמת העולם השנייה הסתיימה, שוחזרו מספר חלקים מהסרט.
הערות שוליים

↑  Ito, Robert (2013-11-15). "A Daring Film, Silenced No More". The New York Times (באנגלית אמריקאית). נבדק ב-2019-08-15.
↑  Robert Beachy, Gay Berlin: Birthplace of a Modern Identity, Knopf Doubleday Publishing Group, 2014-11-18. (באנגלית)
↑  Alex Bollinger, In 1919, the first pro-gay movie was made. A year later, it was banned., www.lgbtqnation.com, ‏2017-10-07
↑  glbtq >> arts >> European Film, web.archive.org, ‏2015-02-16
↑  Edition Filmmuseum Shop - Anders als die Andern Edition Filmmuseum 04, www.edition-filmmuseum.com
| --- | --- |
בקרת זהויות :  NLI: 987010820026805171  GND: 7571683-5  VIAF: 2583151965241800470004   WorldCat (עם VIAF): 2583151965241800470004 
ערך זה הוא קצרמרבנושא קולנוע ובנושא להט"ב. אתם מוזמנים לתרום לוויקיפדיה ו.
שברולט שבל

| --- | --- |

שברולט שבל, סדאן, שנת 1967
 מאפיינים כלליים
 יצרן:  שברולט
 שנות ייצור:  1964–1978
 הרכבה:  ארצות הברית ארצות הברית
 מודל אחריו:  Chevrolet Malibu
 חברת אם:  ג'נרל מוטורס
 אורך:  4,925-5,116 מ"מ (דור ראשון) 5,004-5,258 מ"מ (דור שני)  5,156-5,486 מ"מ (דור שלישי)
 רוחב:  1,905 מ"מ (דור ראשון)  1,945 מ"מ (דור שלישי)
 גובה:  1,374 מ"מ (דור ראשון)  1,350-1,410 מ"מ (דור שלישי)
 משקל:  1,280-1,583 ק"ג (דור ראשון) 1,361-1,787 ק"ג (דור שני) 1,551-1,960 ק"ג (דור שלישי)  1,597 ק"ג (דור שני)
 בסיס גלגלים:  2,8,45 מ"מ (דור ראשון) 2,845-2,946 מ"מ (דור שני)  2,845 מ"מ (קופה), 2,997 מ"מ (סדאן, סטיישן) (דור שלישי)
 מפרט טכני
 מנוע:  6 צילינדרים, 3,200 סמ"ק (דור ראשון) (מנוע שברולט סוג "Chevrolet straight-6 engine") 6 צילינדרים,3,768 סמ"ק, המפיק 140 כ"ס (דור ראשון) (מנוע שברולט סוג 230 "Chevrolet straight-6 engine") 6 צילינדרים, 4,100 סמ"ק (דור ראשון) (מנוע שברולט סוג "Chevrolet straight-6 engine") 8V צילינדרים, 4,600 סמ"ק (דור ראשון) 8V צילינדרים, 5,400 סמ"ק, המפיק 250 כ"ס, 300 כ"ס (דור ראשון) 8V צילינדרים, 6,500 סמ"ק (דור ראשון) 6 צילינדרים,3,800 סמ"ק (דור שני) 6 צילינדרים,4,100 סמ"ק (דור שני) 8V צילינדרים, 5,000 סמ"ק (דור שני) 8V צילינדרים, 5,700 סמ"ק (דור שני) 8V צילינדרים, 6,500 סמ"ק (דור שני) 8V צילינדרים, 6,600 סמ"ק (דור שני) (מנוע שברולט סוג "Chevrolet small-block engine") 8V צילינדרים, 6,600 סמ"ק (דור שני) (מנוע שברולט סוג "Chevrolet Big-Block engine") 8V צילינדרים, 7,400 סמ"ק (דור שני) 6 צילינדרים,4,100 סמ"ק (דור שלישי) 8V צילינדרים, 5,000 סמ"ק (דור שלישי) 8V צילינדרים, 5,700 סמ"ק (דור שלישי) 8V צילינדרים, 6,600 סמ"ק (דור שלישי)  8V צילינדרים, 7,400 סמ"ק (דור שלישי)
 הילוכים:  תמסורת ידנית 3-4 מהירויות, תמסורת אוטומטית 2-3 מהירויות (דור ראשון) תמסורת ידנית 3-4 מהירויות, תמסורת אוטומטית 2-3 מהירויות (דור שני)  תמסורת ידנית 3-4 מהירויות, תמסורת אוטומטית - 3 מהירויות (דור שלישי)
שברולט שבל (באנגלית: Chevrolet Chevelle) היא מכונית משפחתית בינונית, המוגדרת כמכונית קומפקטית, אשר יוצרה על ידי חטיבת המכוניות שברולט בחברת ג'נרל מוטורס האמריקאית בין השנים 1964–1978.
דורות > דור ראשון 1964-1967

2 דלתות  - הרדטופ
2 דלתות - קופה
2 דלתות - קבריולה
2 דלתות - סדאן
4 דלתות - סדאן
4 דלתות - הרדטופ
2 דלתות - סטיישן
4 דלתות - סטיישן
דורות > דור שני 1968 - 1972

שברולט שבל 300 (1968 - 1969)
2 דלתות  - הרדטופ
2 דלתות - קופה
2 דלתות - קבריולה
2 דלתות - סדאן
4 דלתות - סדאן
4 דלתות - הרדטופ
2 דלתות - סטיישן
4 דלתות - סטיישן
דורות > דור שלישי 1973-1977

2 דלתות - קופה
4 דלתות - סדאן
4 דלתות - סטיישן
תמונות

שברולט שבל קבריולט, שנת 1964 (דור ראשון)
שברולט שבל קבריולט, שנת 1966
שברולט שבל 300, שנת 1964
שברולט שבל שנת 1967
שברולט שבל שנת 1968 (דור שני)
שברולט שבל קבריולט (דור שני)
שברולט שבל מליבו, שנת 1970 (דור שני)
שברולט שבל לגונה, שנת 1974 (דור שלישי)
שברולט שבל סטיישן, שנת 1974 (דור שלישי)
הערות שוליים

↑  שברולט שבל  "Directory Index: Chevrolet/1966_Chevrolet/1966_Chevrolet_Chevelle_Brochure". oldcarbrochures.com.
↑  שברולט שבט - ספציפקציות oldride.com/library/1967_chevrolet_chevelle
↑  שברולט שבל 300hagerty.com/apps/valuationtools/1969-chevrolet-chevelle-300
שברולט שבל קופה, שנת 1966
שברולט שבל קופה
שברולט שבל מליבו, סדאן
שברולט שבל סטיישן, שנת 1973